text:
PHILIPSBURG – Formadó Theo Heyliger djaluna a disidí di keda sin presentá su tim di minister na gobernador Eugene Holiday. Esaki pa motibu di e problemanan rònt di e instrukshon ku Konseho di Minister di Reino a duna gobernador djabièrnè. Holiday no por firma nombramentu te ora ku un investigashon di e integridat di e kandidatonan, bou di guia di Hulanda, terminá.
Parlamentu di Sint Maarten djaluna a reuní kasi sinku ora tokante e instrukshon. Si kontinuá e reunion djarason meinta, Heyliger su Verenigde Volkspartij (UP) ta presentá un moshon kaminda lo pidi gobernadó pa no ehekutá e instrukshon. Oposishon lo sostené e moshon aki.
Miembronan di parlamento ta konsiderá e instrukshon komo inkonstitushonal, pero nan sa ku gobernador tin destino den su mannan. Pesei diferente parlamentario a apelá na gobernador pa no ehekutá e instrukshon. Gabinete di gobernador no a reakshoná ainda.
Ko’i sushi
E instrukshon a bini djis despues di publikashon di e rapòrt di integridat di PricewaterhouseCoopers. E frakshon di UP ta partí tokante di e rapòrt. Johan Leonard i Silvio Matser mas o ménos a bisa tir’é den koí sushi. Nan lider di partido Heyliger a enfatisá ku un gobièrnu ku su partido ta forma parti di dje lo ehekutá e rekomendashonnan.
Servisio sekreto
Promé minister demishonario Sarah Wescot-Williams, ku djaluna a tuma su papel dòbel di presidente di parlamento, siman pasá a deklará ku minister Ronald Plasterk (Relashonnan Interno i Asuntunan di Reino) lo ker a laga servisio sekreto hulandes operá bou di bandera di Sint Maarten su VSDM. E servisio bou di òrdu di Wescot-Williams lo mester a investigá e kandidatonan pa puesto di minister. Ora el a nenga e óferta’ aki Plasterk a bai Konseho di Minister di Reino.
E instrukshon kasi no ta duna Sint Maarten e chèns di resisití. Un kaso sumario a base di un akto ilegal kasi sigur lo no tin chèns di logra, mirando e kontenido di e rapòrt di integridat di PwC. No por bai Raad van State tampoko ya ku ta Konseho di Minister di Reino mester duna pèrmit p’esaki. E konseho a yega di laga sa kaba ku e no ke mete den disputa entre pais di reino.
Komishon di disputa
Tur esaki a reforsá e gritu pa un komishon independiente di disputa. Lantamentu di un instituto asina ta parti di e reformashon estatal di 2010. Sint Maarten, Aruba i Kòrsou regularmente a insistí, mientras ku Hulanda ta keda sin reakshoná. Esaki a pone ku ta mira e instrukshon komo un atake riba outonomia i di atentonan pa hasi e pais e ‘ofisina prinsipal di BES’.
E parlamentario nobo nobo di UP, Silvio Matser – na desèmber dilanti wes pa evashon di belasten di 3.2 mion dòler – a sugerí ku tin ‘traido’ riba e isla ku riba òrdu di Heyliger ta pasa informashon espesialmente pa e parlamentarionan hulandes Bosman i Van Raak.
Kumpramentu di voto
Lider di oposishon William Marlin a mustra ku e promé akusashonnan ku Heyliger a kumpra voto na 2010 a bini di Ronald Duncan, e tempu ei minister di Asuntunan Konstitushonal di Antia Hulandes i despues minister di Hustisia di Sint Maarten.
Marlin a referí tambe na e skandal di soborno di Bada Bing. Den esaki e doño di nightclub Jaap van den Heuvel a deklará ku el a traha un vidio di parlamentario Patrick Illidge riba òrdu di Heyliger, kende asina ker a pone Illidge retirá su sosten di gobièrnu.
No ta konosí ainda ki dia formadó Heyliger ta bai presentá su tim di minister. Bou di e sirkunstanshanan aktual ta parse hopi manera esaki lo bai dura poko tempu, te ora e mal tempu di e instrukshon pasa.
Outor Hilbert Haar


c: text/html

text:
KRALENDIJK – Kasi e no por tene su lágrimanan bou di kòntròl, ora na kabamentu di e anochi e konta su relato. “Mi motivashon a kita. M’a studia tres aña pòrnada?” Studiante di mbo Gilda Melaan na radio a tende djabièrnè e notisia ku e mbo di Scholengemeenschap Bonaire por lo pronto no por tene èksamen òf entregá diploma.
E medida ta sigui un karta di Inspekshon di Enseñansa. Esei no tin sufisiente konfiansa den e komishon di èksamen, ku mester supervisá un bon transkurso di e eksaminashon.
E notisia ta yama hopi pregunta i insiguridat serka mayornan i studiantenan. P’esei Scholengemeenschap Bonaire (SGB) a tene un anochi di informashon djabièrnè anochi pa kontestá e preguntanan.
“Mi ta masha rabiá!”, un mama ta bisa. “E problema aki tei masha tempu kaba. Boso no a hasi boso trabou. Mi yu muhé i nos yunan aworó no por sigui studia. Nan tin problema enorme ku motivashon. Bo mester a mira nan bini kas na yoramentu. Anto kiko awor?”
Komprenshon
Direktor general di SGB, Lydia Emerencia ta komprondé e reakshon di e mayornan i ta konfirmá ku inspekshon anteriormente kaba, den un investigashon di mart 2015, a ekspresá krítika riba e manera ku e komishon di èksamen ta funshoná. Segun e, e ora ei a tuma medida inmediatamente. Por ehèmpel a remplasá e direktor di unit e tempu ei pa un interino, siguí kabamentu di e aña aki pa e direktor di unit aktual Melvin Statia. E direktor di unit i e lidernan di tim di mbo ta forma e Komishon di Èksamen.
Un tata no ta komprondé. :For di na mart sa kaba ku tin problema. Pakiko ta awor numa nos ta tende? Ta nos yunan ta e víktimanan.” Tòg tin hende den sala ku ta puntra nan mes ‘ki derechi e inspektor tin pa hasi esaki ku nos yunan’.
Plan di trabou
E skol aktualmente ta trahando un plan di trabou, Emerencia ta konta. Lo presentá e plan ei e fin di siman aki na direktiva di SGB i si tur kos bai bon djaluna e plan ta yega ofisina di Inspekshon di Enseñansa. “Nos ta sali for di e punto di bista ku lo bira un plan di trabou ekselente.”Direktor di mbo Statia ta spera ku djei e problema lo solushoná lihé.
No solamente ta para e èksamennan mesora, tantu di teoria komo di práktika, tambe mbo tin algun kurso ku no ta sertifiká. “Mester buska e diplomanan ei bèk”, Emerensia ta bisa. E direktor general no por bisa di kuantu studiante ta trata eksaktamente. E ta enfatisá si ku e skol ta pidi diskulpa pa e manera ku kosnan ta bai. Tambe SGB lo kubri e gastunan di un eventual temporada di estudio èkstra.
Retraso
Un studiante di mbo den su di dos aña tabata sorpresá ora el a tende e notisia djabièrnè. “Bon mirá mi ker a hasi mi estudio di Business Administration den tres aña. Esaki lo no por mas. Mi ta haña retraso.”E ta bai skol djaluna normalmente, lèsnan ta sigui, e tèstnan regular tambe. “Ma mi ta tende tambe di hóben ku ke stòp”, e ta bisa.
Riba e pregunta kon e skol lo pone e motivashon di e studiantenan bèk na nivel djabièrnè no ta bini un kontesta konkreto. Emerencia: E impakto ta desastroso. Esaki no ta hustu kontra e studiantenan.”
Pero, e ta añadí: “Ku e eksaminashonnan ta stòp awor, no ke men ku nunka mas lo no eksaminá. Lo papia ku kada studiante e siman ku ta bin tokante e konsekuenshanan di e medida pa e kontinuashon di nan estudio”
Outor Janita Monna

robotstxt: allowed

filter: keep


text:
triathlon
-
News
Glennon Eights lo sigui curso ICECP
Coach Glennon Eights lo sigui e curso di International Coaching Enrichment Certificate Program. E curso di ICECP program ta wordo…Read More »
-
Buenos Aires 2018
Giannon a competi den e internacional team
Bon prestacion di tri-atleta Giannon Eights den e internacional team na Buenos Aires 2018. Den temperatura tabata 13 grado celius,…Read More »
-
Buenos Aires 2018
Entrevista cu Giannon y Nico
Entrevista cu tri-atleta Giannon Eights y su coach Nicolas Robert riba e experencia y prestacion di e hoben Eights den…Read More »
-
Buenos Aires 2018
Giannon a competi na Buenos Aires
Bon experencia Olimpico na Buenos Aires pa hoben tri-atleta Giannon Eights E hoben tri-atleta tambe a mira accion dialuna mainta…Read More »
-
Barranquilla2018
Triathlon a participa na Barranquilla2018
Atleta di Triahtlon, Renze Postma y Coach Nico Robert ta conta di e competencia na e Weganan Centroamericano y Del…Read More »
-
Barranquilla2018
Renze a start awe na Puerto Velero
Triathlon su turno a yega awe y Renze Postma tabata cla pa competi na Puerto Velero den e Weganan Centroamericano…Read More »
-
News
Gianon a sali pa Uruguay
Tri-Atleta prospecto Giannon Eights a sali pa un competencia di Suramericano di Triathlon na Montevideo, Uruguay. Diaranzon e hoben tri-atleta…Read More »


text:
Gobierno no a limita nos cultura pa celebra di otro
Oranjestad - Cerca hopi hende ta biba e pregunta dicon eventonan cultural di Aruba no ta wordo teni siendo cu otro actividadnan si ta tuma luga. Pa contesta e pregunta aki, Minister Maduro di Cultura ta brinda e siguiente splicacion.
Celebracion di Dia di Himno y Bandera a keda cancela
E medidanan pa evita contagio cu COVID19 a cuminsa dia 15 di maart na Aruba. Na e momento ey Gobierno a hay’e ta cancela tur celebracion y evento planea en conexion cu e celebracion di Dia di Himno y Bandera. Nos tabata na comienso di e pandemia y apenas tabata tin informacion riba e virus aki y su efecto na Aruba, mescos cu na e resto di mundo. P’esey Gobierno a tuma e decision di para tur celebracion.
Dia di San Juan a celebra den forma diferente
Na luna di juni ora di e celebracion di Dia di San Juan, Dera Gay, tambe Minister Maduro a splica cu e Crisisteam a dicidi cu no por tin eventonan cu aglomeracion y pa e motibo ey no a permiti pa e Centro di Barionan organisa evento pa celebra Dia di San Juan. Na e momentonan ey e casonan tabata creciendo y p’esey crisisteam no a tuma e riesgo pa duna aprobacion pa un celebracion manera tur aña. E mandatario a haci un apelacion na comunidad pa celebra Dia di San Juan na cas den seno familiar, manera e celebracion tabata tuma luga antes den e sabana di e cas. Gobierno via Departamento di Cultura a percura pa un ‘Tableau Vivant’ na altura di rotonde di aeropuerto pa asina Pueblo en general por tabata tin e oportunidad di por a disfruta di e celebracion den un forma diferente.
Gobierno no a organisa of ta sostene evento cu ta trece aglomeracion
Dia di Himno y Bandera, Dia di San Juan y Dera Gay ta eventonan cu ta haya aporte financiero for di Gobierno y p’esey como Gobierno mes, no ta bay fomenta of organisa eventonan cu aglomeracion di hende. Den luna di juli tabata tin algun celebracion di otro pais sin participacion di Gobierno, cu lo mester a bay conforme regla di Departamento di Salubridad (DVG). Esakinan no a bay bon y e consecuencia ta conoci y Pais Aruba a haya hopi mas caso di COVID19.
Dia di Brazil cu un parada chikito y ‘tableau vivant’
Pa Dia di Brazil, e Crisisteam a permiti e organisadonan pa tene un mini parada y un ‘tableau vivant’ conforme e reglanan di DVG. Esaki a bay den bon ordo y a brinda specialmente e Pueblo di cultural di Brazil un manera pa biba e parti aki di nos cultura.
Fin di Aña tambe lo ta diferente
Pa Fin di Aña ta e Festival di Dande ta nos custumber. E evento aki ta wordo organisa pa un Fundacion cu a anuncia poco dia pasa cu nan ta evaluando con pa organisa e evento aki di manera cu ta evita aglomeracion. Kizas lo bay yega na un Festival virtual pa cera aña 2020. Minister Maduro a compronde for di Comision di Sinterklaas, cu nan si ta bay organisa e yegada e aña aki na un manera virtual y ya caba e Fundacion a brinda mas detayes di esaki. Di tur manera ta mustra cu e celebracionan di Fin di Aña tambe lo ta diferente.
No a limita cultura di Aruba pa celebra di otro
Minister Xiomara Maduro ta enfatisa cu Gobierno ta percura pa no fomenta evento cu ta causa aglomeracion. P’esey a cancela tur evento protocolar y celebracion pa Dia di Himno y Bandera y a para tur celebracion na Centro di Bario pa Dia di San Juan y Dera Gay. Tabata tin algun evento publico cu e Crisisteam a permiti pa tuma luga conforme regla di DVG, pero como cu e comportacion di e publico a laga hopi di desea, recientemente e Crisisteam por medio di Alto Comisario a splica cu di awor pa Fin di Aña, no lo permiti pa organisa ningun evento publico mas. Minister di Cultura ta subraya decisionnan tuma pa stop evento cultural, no tabata pa limita Pueblo pa biba nos cultura. Nan tabata decisionnan pa Gobierno mes no fomenta aglomeracion cu ta hiba nos na mas contagio cu COVID19.


text:
ORANJESTAD —Tiara Air a haya surseance for di Corte na Aruba. Motibo pa esaki ta cu e compania di aviacion solamente a haya un parti di e suma di alrededor di 30 miyon di dollar di entrada cu mester bin via gobierno Venezolano pa nan.
Scucha e declaracion di Alejandro Muyale, director di Tiara Air
E surseance di tres luna lo duna Tiara Air espacio pa por reorganisa y pone enfasis ariba otro rutanan pa asina haya un entrada mas stabil, segun Alejandro Muyale, director di e compania di aviacion. Durante un conferencia di prensa awemainta ela declara cu e surceance cu Corte a duna lo protehe e compania y su empleadonan mientras cu Tiara ta sigui negocia cu Venezuela y ta pone mas vuelo pa otro rutanan.
Gobierno Venezolano y Tiara Air a palabra na november ultimo cu un serie di pago lo bay tuma lugar pa asina e compania haya su placa. 80 porciento di e entrada di Tiara Air ta bin for di Venezuela, pero te aworaki solamente un pago a wordo hasi. Ademas, autoridadnan Venezolano a ofrece Tiara Air y otro companianan cu ta bula pa nan pais pa nan wordo paga na combustibel en bes di placa cash. Muyale ta mira esaki como un opcion, aunke cu e ta keda prefera haya pago den sumanan di placa.
Outor: Ariën Rasmijn


text:
ORANJESTAD, Aruba: Pa 10 aña largo Rosiris Paez ta trahando na Riu Hotels y e ta un di e supervisornan di Housekeeping. Ora cu el a inicia 10 aña pasa Rosiris Paez tabata un camarera y el a haya e oportunidad pa crece y awendia su funcion ta supervisor.
E trabou cu Rosiris Paez ta haci ta uno hopi bon y su e ta haya cu e team ta traha super bon cu otro. E personal di Riu Palace Aruba ta masha bon. Trahando den e departamento di Housekeeping pa hopi aña, nan a topa cu hopi sorpresa bon. E sistema di e hefenan ta hopi bon, e sistema di compañero ta super. “Nos tin bon experiencia di e huespednan cu ta bin bek”, Rosiris Paez a expresa orguyosamente. E huespednan ta acerca bon cerca e camarera y supervisornan.
Rosiris Paez tin un inmenso gradicimento na Riu Palace Aruba, pasobra na momento cu su yiu a haya accidente, e compania a dun’e sosten. “E compania tin hopi colaboracion cu e empleadonan”, Rosiris Paez. E ta felicita Riu Palace Aruba y ta spera cu e cumpli hopi aña mas.


text:
Secuestro di botonan y esnan abordo
Ayera den oranan di mainta aparentemente militarnan Venezolano lo a secuestra 4 boto di Aruba y esnan abordo tuma como rehen.
Gasolin barata di Venezuela
Aparentemente e botonan aki cu frequencia lo tabata bay Venezuela, na Cabo San Roman of Puerto Escondido pa cumpra gasolin na un prijs hopi mas barata y lo ta trece Aruba.
25 mil dollar placa di rescate, cu e militarnan venezolano ta exigi
Probablemente nan lo a laga tres hende bay Aruba cu un boto, cu e condicion cu nan lo bin Aruba pa buska placa, pa asina por paga pa rescate di 5 hende y 3 boto cu lo a keda tras, sigur cu lo ta un suma di 25 mil dollar, y cu e condicion cu nan lo trece e placa e mesun atardi mes, sino lo tin chens cu nan lo likida tur 5 persona cu nan lo tin como rehen.
Situacion na Barcadera
Esnan cu a yega Aruba, tabata tin miedo pa duna informacion paso nan no tabata kier pa e caso aki sali na cla. Na yegada nan a bin topa cu varios recherche na Barcadera, ta ser papia cu lo tin menor di edad entre e rehennan. Famianan henter atardi te anochi laat tabata sinta na e pier pabou di Waf di Barcadera, wardando ki ora e botonan di nan sernan keri ta drenta.
Famianan ta hopi precupa
E famianan di esnan cu ta rehen na Venezuela ta hopi precupa pa nan sernan keri, aparentemente tin famianan cu lo a bay na e consulado Venezolano na Aruba, cu peticion pa e consul intermedia pero sin resultado, e militarnan a keda cu nan exigencianan.
Chens cu lo por cuminsa likida e arubianonan
Esnan cu a bin buska e cent tabata hopi precupa paso si nan no bay bek ayera tardi cu e cantidad di dollar cu e militarnan ta pidi, e chens ta grandi cu nan lo por cuminsa likida e arubianonan cu ta rehen.
Gobierno di Aruba
Aparentemente Gobierno no a ricibi un denuncia oficial, pero si ta na altura di loke ta pasando, segun un vocero di gobierno cu e localnan ta sigui bay venezuela tur dia cumpra gasolin, maske nan sa cu e negoshi di gasolin aki, no ta wordo aprecia di parti di gobierno, y ta bisa cu e consecuencianan ta pa nan mesun cuenta.
Gobierno di Reino ta desconseha viaha pa Venezuela
Na varios ocasion Gobierno di Reina a desconseha di viaha pa Venezuela, pa tur cu ta biba den Reino Hulandes pa evita di bay Venezuela, paso e situacion ta hopi peligroso. Asina mes hopi arubiano tur dia ta sigui viaha pa Venezuela.
Supuesto placa di rescate entrega na un socio di e militarnan
Aparentemente e Arubianonan cu a regresa Aruba, pa buska e placa di rescate, lo a entregue na un Venezolano ayera tardi mes, posibelmente asina cu e persona aki a haya e cent den su poder elo a notifica e militarnan cu tabata tin e Arubianonan como rehen y lo laganan den libertad pa asina nan por regresa Aruba, mas liher cu ta posibel.


text:
Diasabra awor dia 30 di September ta tuma luga e di 8 Aruba Caribbean Cargo Taekwondo Cup na Centro di Bario Brazil y e team di Train Hard Fight Smart ta cla pa enfrenta e otro scolnan. Danon Delamore di Brazil Taekwondo Stichting tin un weso pa regla cu Adams cu a gana Danon Delamore na e ultimo campeonato. Danon Delamore a declara cu e kier revancha y kier regla cuenta, pasobra Danon Delamore no a keda contento.
Te cu awo 4 scol di Taekwondo a laga sa cu nan ta ON pa diasabra, pero diahuebs tin registracion y nan mester registra pa participa na e campeonato.
Jourdé Klabér ta bay coach e team di Train Hard Fight Smart y ta convenci di un victoria di e team di 7 cu lo bay bringa pa e Best Team Cup. E grupo di 7 ta consisti di e siguiente atletanan;
1. Rasheed Lowe.
2. Hakeem Lowe.
3. Joshua Klabér.
4. Záhyon Klabér.
5. Nathan Fradl.
6. Lixandra Bello.
7. Danon Delamore.
Cu e team aki Jourdé Klabér tin trabou pa haci pa asina nan bringa pa e Copa di Best Team. Ademas di e 7 atletanan aki tin otro atletanan cu tambe lo bringa.
Brazil Taekwondo Stichting ta haci un yamada na un y tur fanatico di Taekwondo pa bin apoya nos atletanan di Aruba na e di 8 Aruba Caribbean Cargo Taekwondo Cup cu ta e ultimo clasificasion pa Best of the Best 2017.
Best of the Best ta conta cu confirmacion for di Surinam, Merca, Colombia, Corsou y Chile.


text:
Tag Archives: MiSVb
Aplicacion Sosten Financiero Kwartaal 4 2021
SVb ta anuncia cu e periodo di aplicacion pa Sosten Financiero pa Empresa Chikito y Mediano pa e di cuatro kwartaal di 2021 ta di 22 di october te cu 28 di october, 2021 Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero)… Mas Informacion
Interupcion di Servicio Sistemanan di SVb
En conexion cu mantencion riba nos sistemanan di IT, tur servicio online di SVb lo wordo interumpi mañan diasabra 4 september, for di 11:00 AM te cu 5:00 PM. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por… Mas Informacion
Aplicacion Sosten Financiero Kwartaal 3 2021
SVb ta anuncia cu e periodo di aplicacion pa Sosten Financiero pa Empresa Chikito y Mediano pa e di tres kwartaal di 2021 ta di 15 di juli te cu 20 di juli, 2021 Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero)… Mas Informacion
Interupcion di Servicio Sistemanan di SVb
En conexion cu mantencion riba nos sistemanan, tur servicio online di SVb lo wordo interumpi riba: Diahuebs 8 juli 2021, entrante 3:00 PM. Despues di 3:00 PM nos sistemanan di Webportaal, AO Online, MiSVb y MiPensioen no por wordo habri pa algun ora di mantencion. Nos ta ofrece nos disculpa pa cualkier inconveniencia cu esaki… Mas Informacion
Interupcion di Servicio di MiSVb
En conexion cu mantencion riba nos portal di MiSVb, e portal di MiSVb no ta den funcion awe 28 april entrante 4:00 PM. Trabaonan di mantencion lo dura te cu 19:00 PM. Durante e oranan aki nos sistema di MiSVb no por wordo habri. Nos ta ofrece nos disculpa pa cualkier inconveniencia cu esaki por… Mas Informacion
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Dialuna 19 april 2020; di 12:15 PM pa 12:45 PM. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
RECORDATORIO: Aplicacion Sosten Financiero Kwartaal 2 2021
Awe ta e ultimo dia cu por aplica pa Sosten Financiero pa Empresa Chikito y Mediano pa e di dos kwartaal di 2021 Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero a ricibi un notificacion di SVb cu mas informacion. E pago… Mas Informacion
Aplicacion Sosten Financiero Kwartaal 2 2021
SVb ta anuncia cu e periodo di aplicacion pa Sosten Financiero pa Empresa Chikito y Mediano pa e di dos kwartaal di 2021 ta di 15 di april te cu 19 di april, 2021 Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero)… Mas Informacion
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diabierna 9 april 2020; di 5:00 PM. E trabaonan di mantencion lo dura 24 ora. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier… Mas Informacion
Aplicacion Sosten Financiero Kwartaal 2 2021
Informacion importante pa tur dunado di trabou cu ta aplica pa Sosten Financiero pa Empresa Chikito y Mediano pa e di dos kwartaal di 2021 Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero) por haci esaki desde diahuebs 15 di april, 2021…. Mas Informacion


text:
Oranjestad-Minister Mike Eman a kibra su silencio di ultimo tempo den un conferencia di prensa diaranson. Esnan cu a scucha e conferencia di prensa, tanto prensa, como simpatisante como oponente, tabata tin un solo pregunta: Mike Eman a bira loco?
Cu un actitud como si fuera cu Aruba no tin ningun problema Mike Eman kier pa bo kere cu tur locual ta pasando, su welga di hamber, su yoramento dilanti prensa internacional, tur e abuso contra Gobernador Refunjol, ofende hulandesnan como abusador, retiro di Yrausquin, e kier pa hende kere cu tur cos ta bon. Cu no tin problema. Cu el’a planea tur esaki anticipando y trahando adelanta.
Mike Eman kiermeen cu tur e medidanan cu e ta bai suta pueblo cun’e no ta nada, nan ta “apenas” un porciento aki, mey porciento aya! Mike Eman a te hasta bisa cu e FINANCIAL TRANSACTION TAX ta “apenas” mey porciento, y cu e no lo causa dolor den comunidad.
Pero e FINANCIAL TRANSACTION TAX aki lo genera 250 miyon florin, 250 miyon florin cu Mike Eman lo ranca di e pueblo aki atrobe! E BBO na 3% a genera 180 miyn florin, kiermeen e FINANCIAL TRANSFER TAX ta pio ainda cu e BBO.
Ademas cu danki na e malgastamento di placa di MIke Eman mester bin cu health tax di 1%, e BBO mester bira 4,5% y e prijs di coriente mester subi cu 15%.
Ta con Mike Eman por para trankil dilanti camera y monta asina un show. Di berdad ta ponebo pensa cu su cabes no por ta bon!


text:
Paga ku Bankomatiko ta mas 'Fun' ku nunka!
Komo miembro di Fun Miles, pa kada kompra ku bo hasi ku bo tarheta Bankomatiko na Kòrsou, Aruba, Boneiru, St. Maarten, Saba i St. Eustatius, bo por spar Fun Miles outomátikamente. Djis lenk bo karchi di Fun Miles na bo Bankomatiko Contactless Smart Card i kla ta! Pa kada 5 florin ku bo paga ku bo tarheta Bankomatiko, bo ta risibí 1 Fun Mile ku ta akreditá outomátikamente na bo kuenta di Fun Miles. No ta importá na unda bo usa bo tarheta, basta ta trata di kompra i no di retiro di plaka for di un ATM. Bo por lenk bo Fun Miles Card na bo tarheta di Bankomatiko na tur brènch di MCB òf via di MCB Online Banking.
Pa kualke pregunta tokante pago contactless ku bo tarheta Bankomatiko Contactless òf pa desaktivá e servisio aki, por fabor tuma kontakto ku nos na 466 1111.


text:
Bonaireans have chosen the political parties who will represent them in the Island Council but exactly who will lead the people via the Executive Council has yet to be decided.
The Island Councils are the elected people's representatives of each of the public bodies of Bonaire, St Eustatius and Saba - and previously of each of the island territories of the Netherlands Antilles. The Island Council supervises the island's Executive Council, which is composed of a Lieutenant Governor, Island Secretary and several members appointed by the Council. The Island Council may be compared to a town council. Like the town council, the Island Council is elected for a period of four years.
The number of members of the Island Council differs per island: Bonaire: 9 seats; St Eustatius: 5 seats; Saba: 5 seats
In last Wednesday’s Island Council elections in Bonaire Elvis Tjin Asjoe’ s “Movementu di Pueblo Boneriano” (MPB) beat Clark Abraham’s “Partido Demokratiko Boneriano” (PDB) by just 33 votes and the former top vote getter James Kroon/s “Union Partriotiko Boneriano” (UPB) by 462 in Wednesday’s Island Council election, but each party ended up with three of the nine seats.
None of the four other parties PHU led by Heinrich Prinsen/Michel Bijkerk (645), Lista 7 of Eric Soleana (406), Tim Magno (364) and AKB Christians (215) received enough votes for a seat, even though they needed only 75 per cent of the number required to earn a seat outright to vie for a possible residual seat.
The MPB’s “Aruba Style” campaign was the most visible campaign while the UPB and PDB got going later. Before the elections MPB leader Elvis Tjin Asjoe promised he would not work with his UPB former party. A coalition between traditional rivals PDB and UPB would be historic if it happens.
The turnout (78%) was close to the 80% considered respectable compared to the 74% in 2011. However, in Saba The voter’s turnout percentage was a staggering 91.3 per cent With the WIPM party the biggest winner..
St. Eustatius voters opted for a coalition government in Wednesday’s Island Council elections, as none of the six parties in the polls emerged with the needed three or more seats in the Island Council. Statia had a 65.5% voter turnout.
Since October 2010, when the islands of Bonaire, St Eustatius and Saba became part of the Dutch Electoral Act applied to all elections on these islands, as well as in the European Netherlands. While the results from those Provincial Elections for the Senate and Water Boards will not be available until March 23 it appears that The Dutch center-right government will lose a third of its seats in the Senate (upper house of parliament).
_____________________________________________________
Analysis by James Finies, Nos Ke Boneiru Bek
Resultado elekshon abase di enganjo i manipulashon no ta refleho demokratiko di posishon Boneiru riba struktura estatal.
E resultado di elekshon kaminda ku tres partido, UPB , MPB i Demokrat a reparti e asientonan igual den nan tres a wordu interpreta dor di analistanan ku e e mayoría di pueblo Boneriano ta di akuerdo ku e posishon aktual estatal den Hulanda. Nos semper a boga pa referéndum tuma lugar prome ku elekshon pa e simpel motibu ku Hulanda lo juda dividi, guía, kumpra i hinka e pueblo Boneriano den e trampa aki ku judansa di kolaboradornan di Boneiru. Motibunan simpel pa komprende ta pasobra e pueblo Boneriano ta bini di un kultura i tradishon folkloristiko emoshonal di vota basa riba patronahe politiko, pues favor, trabao, tereno, favor, famia, amistad, kumpramentu di voto, enganjo i manipulashon di informashon i asta leynan. I awor den e elekshon aki ta binia aserka involvimentu di e pueblo Hulandes ku su votadonan imigrando di Hulanda Oropeo repopulando nos isla Boneiru, Hulanda Karibense a influensia nos proseso demokratiko. Tambe mester tene kuenta ku e administrashon i registrashon ta den nan mes man nos i ku eksperensianan di e tantisismo kasonan direkshon di sabotahe elektoral i dimes direkshon i na favor di Hulanda i su partidonan ku e ta sostene. E partidonan UPB i MPB ku tabatin e posishon di keda den Hulanda, sigui den e direkshon aki den Hulanda subordina i sin derecho demokratiko, kontra nos derecho, i ambos ku a opone na referendum na ultimo ora un siman prome ku elekshon publikamente a deklara ku nan tambe ta pro organisa un referendum pa e pueblo porfin por duna su opinión riba e struktura ku a dune asina tantu sufrimentu i hasie infelis. Pues e votadornan ku según enkuestanan ku a wordu tene prome ku elekshon ku mas ku 60% ta kontra e struktura aki i tambe eksperiensa di kampanjadornan di e partidonan aki a eksperensia ku e pueblo en general su prioridat tabata referéndum i asta no tabata tuma sen pa kumpra nan dignidat, nan isla i nan voto pasobra ta referéndum nan ke. Dor di e deklarashonnan manipulativo i enganjoso di e lidernan politikonan di e partidonan ku semper tabata kontra referéndum, e votadornan a bolbe kere i konfia nan i no mester a kambia di partido i tradishon i vota kontra nan pa hanja referéndum pasobra nan mes partido a priminti nan ku lo organisa referéndum pa nan. Pues e konklushon ku 60% di e pueblo Boneriano a vota pa keda den Hulanda, e estado ilegal aki, ta basa riba enganjo i manipulashon di organisa un referéndum pa nan i tambe manipulashon di líder di MPB ku autonomía flexibel integra den Hulanda. Tristu ku nos lidernan ta ninga di komprende ku referéndum o e derecho di e pueblo den su totalidat pa skohe su mes struktura i destino ta su desishon so i no di ningún líder o partido ni esun ka gana elekshon ku su poder i durashon ta di kuater(4) anja, pero eskoho i desishon estatal ta solamente di e pueblo so i den su totalidat. Finalisando uniko manera ku por legalisa e struktura aki i trese pas i unión bek na Boneiru ta pa duna pueblo bek su derecho di por ekspresa su mes den referéndum i no den ningún elekshon di konseho insular.


text:
ORANJESTAD – Departamento di Asuntonan Economico, Comercio y Industria mediante su unit di Iniciativa pa Desaroyopa Empresa Arubano (IDEA) a organisa diahuebs, 30 juli, su di cinco webinar pa e sector primario organisa den temporada di Covid-19.
Señor Urvin Leest, co-fundador di miSimia, a presenta e webinar aki cu e tema:
“Organic Farming: what to and not to do”.
Tin cu remarca cu te ainda Aruba no tin un plataforma of organisacion cu por certifica un cunucu of producto comoorganico, pero prome cu introduci esaki, ya por haci e preparacionnan y diseñonan adelanta. Esaki ta netamente lokeSr. Leest a presenta.
Sr. Leest ta un persona cu experiencia, cu gusta y cu ya tahaciendo uzo di e metodonan pa prepara su mes pa asina su cunucu y e productonan cu e ta produci por wordo certifica manera esaki bin na vigor.
Sr. Leest a trece e siguiente topiconan adilanti:• Metodo di diseño pa cultivacion di alimento. o Kico ta e rekisitonan pa tene cuenta cu ne si encaso kier cultiva alimento organico, cual a poneenfasis riba preparacion di certificacion, cual “record keeping” ta esencial pa e organisacion cu lo audit e compania. • Metodo di cultivo:o Direct den suelao Containero Raised bedso Aquaponics• Uzo di fertilisanteo E diferencia di e tipo nan di fertilisante nan cu por uza.o Diferencia di fertilisante organico y sintetico.o Tambe a toca e tema di “nutrient feeding chart” y con pa traha un di esaki.• Escohencia di productoo Riba e tema aki, a repas’e riba e cifra di estadistica di importacion di fruta y berdura di 2019 y di aki a combina e cifra aki, banda di data di un cliente, paasina por scoge un tipo di berdura y wak kico lo tabaseline price di e producto aki y kico ta e factornannan cu mester tene cuenta cu ne pa cultiva e producto aki.
Cu e presentacion aki, Sr. Leest su intencion tabata pa toca algun di e tema nan cu e participantenan lo por encontra nanmes cu ne na inicio y durante di nan negoshi.
E seccion di pregunta y contesta a bay super bon. A contesta di e participantenan contesta na final di e presentacionnan.
E webinar aki a haya un participacion di 33 persona. IDEA tasumamente contento cu e contenido y acogida di e webinar akiy tambe di e bon comentarionan ricibi di su participantenan.
IDEA kier remarca cu nan lo sigui organisa mas webinar cu lo wordo dedica na un y tur cu kier cuminsa un negoshi of tin un negoshi existente y kier educa nan mes riba diferente topicocomercial.
Un danki na tur esnan cu a join e webinar aki. Keda pendiente pa mas evento den aña 2020 cu lo wordo organisa door di IDEA. Por sigui nos riba Facebook page @Idea-Aruba pa maswebinar y otro actividadnan di IDEA den futuro.


text:
ORANJESTAD - Premier Evelyn Wever-Croes durante e conferencia di prensa semanal di Gobierno di Aruba a duna detayenan riba e situacion pa cu e refineria di Aruba.
Prome Minister A Sigura Grupo Di Manifestante Cu E Problema Di Fase Lo Ser Atendi
ORANJESTAD - Dialuna mainta un grupo di manifestante preocupa a yega Bestuurskantoor pa pidi Minister President y Minister di Finansa pa duna nan oido pa cu pagamento di FASE.
E Crisis No A Pasa Ainda
ORANJESTAD - Durante Conferencia di Prensa di Gobierno di Aruba, Prome Minsiter Evelyn Wever-Croes a cuminsa cu un reflexion riba e situacion financiero cu Covid 19 a cuasa nos pais na unda cu Gobierno di Aruba mester tur luna fia placa di Hulanda pa asina paga gasto di Gobierno y salarionan di Empleadonan publico.
Minister Xiomara Maduro a duna presentacion financiero na sindicatonan
ORANJESTAD - Dialuna atardi Gobierno a reuni cu sindicatonan caminda pa duna nan, entre otro, un presentacion di e situacion financiero di Pais Aruba y brinda informacion di e Sosten Financiero cu Gobierno ta duna pa surpasa e crisis economico y financiero causa pa e crisis di COVID19.
Subsidio Di Salario Ta Pa E Trahado Por Mantene Su Entrada
Oranjestad – Durante un conferencia di prensa tocante di Subsidio di Salario Minister Maduro a informa cu durante controlnan cu a ser haci a constata cu tin algun irregularidad ta sosode cu Subsidio di Salario cerca companianan grandi.
Sindicato Kier Protesta Pa 4 Florin Pa Luna Na Pensioen
ORANJESTAD - Sindicatonan SPA y SIMAR ainda kier protesta, no pa “cuanto” ta wordo corta di salario, pero pa “con” e 5% ta wordo corta pasobra e ta afecta nan pensioen.
E sacrificio cu ta wordo pidi di TUR hende ta pa yuda brinda alivio na esnan cu tine hopi mas dificil den tempo di crisis di COVID19
ORANJESTAD - Minister Maduro a reuni cu sindicatonan pa asina informa nan na unda e placa di e sacrificio di, entre otro, e 5% di e salario di e empleado publico ta bay.


text:
Diaranzon mainta a drenta informe di cu e parkrangersnan durante nan controlnan rutinario a descubri panjanan muha den e area y tambe un kayak y varios voetstap marca riba e santo blanco y a bati alarma ademas a nota 2 persona stranhero canando den parke pero den mondi direccion pa e entrada/salida di Parke Arikok mesora e parkranger a para atende cu nan y a pidi polis bini na e sitio. Na yegada di polis a detene e 2 personanan aki Mientras a bay hiba e illegalnan na warda di polis. POlis a nota un pick-up acercando cu 3 persona aden pa bay drenta e parke pero ora e hendenan aki a mira polis nan a bira bay pabao mesora polis a bay nan tras y a para e pick-up un poco mas pabao. Den e pick-up a topa 2 stranhero y e chauffeur cu ta arubiano polis a detene e stranheronan y a pidi vehiculo di transporte pa detenidonan pa bin buscanan mesora. Mientras nan a detene e chauffeur tambe pa mas investigacion.
Diaranzon mainta nos den forma di primicia y parcialmente exclusivo a manda un informe sin hopi detayes pero locual a ser emiti ta trata di informacionnan in-oficial, e unico informe cu nos a ricibi di polis ta “Dos illegal deteni” “boto cu a yega” nada mas.
Aki ta sigui locual nos mes a logra saca afo ta cu na Parke Arikok 2 persona illegal a ser deteni y hiba warda di polis (2 detencion di illegal confirma pa polis mas despues den e relato aki). Nos a asumi cu aki lo ta trata di un boto cu illegal lo a drenta via lama na e area di Dos Playa. Na warda di Santa Cruz purbando di drenta contacto cu oficina di vocero policial nos reportero no a logra y a dicidi di bay Parke Arikok. Na caminda pa ayanan e reportero a nota cu e vehiculo di transporte di detenido a bolbe sali y a tuma direccion tambe pariba na Macuarima e reportero a hala pa e vehiculo policial pas’e y casi yegando e parke a nota cu tabata tin un pick-up para eynan cu un otro patruya policial. Eynan tabata tin 2 persona apariencia latino deteni (cu boei na man) cual a ser hiba na e vehiculo di transporte di detenidonan y hiba un of otro warda. Na e sitio eynan a keda un otro persona apariencia local cual tambe a ser deteni. Polis a revisa den e pick-up y despues nan a lock e pick-up y a bandona e sitio cu e chauffeur tambe deteni. Nos reportero a puntra e polisnan na e sitio kiko a pasa pero manera tabata di spera niun polis no mag duna prensa ningun informe, e ora ey a bolbe tuma contacto cu vocero policial e ora ey unico cos cu a ser confirma “Dos illegal deteni” y “boto cu a yega”. Por medio di un persona cu pa casualidad tabata pasando cu tour den e parke a informa nos cu tin basta hende banda di Dos Playa. Nos no a ricibi mas informe, na nos humilde opinion tin cosnan ta ser scondi pa prensa y pueblo no haya sa. Un biaha mas nos disculpa pero ainda nos ta keda enespera di e informe policial di e asunto aki. Si polis a informa prensa y prensa bati e alarma pueblo por yuda manera semper pero cu e actitud di sconde informacion ta STROBA.


text: Diaranzon merdia a drenta informe di un accidente cu hende herida na Savaneta, mesora a dirigi tabto polis como ambulans na e sitio. Na yegada di e patruya a bin compronde cu e chauffeur bao influencia no a calcula bon e velocidad ni e distancia y a sali dilanti e pick-up y nan a dal den otro. Debi na e fuerte impacto e chauffeur di e pick-up a resulta herida. Na yegada di e ambulans nan a atende e chauffeur y a transporte pa hospital pa atencion medico avanza, mientras e chauffeur bao influencia a ser deteni.


text:
Play-off di Aruba su futbol maximo a yega finalmente, despues di un campeonato impredicibel competitivo y dramatico. Dies ekiponan tabatin den comienso, awo ta cuater so a keda na pia pa bay bataya den e siguiente fase pa e titulo maximo di nos futbol. E cuater miho ekiponan di Aruba di e campeonato aki cu a cualifica pa e rond aki ta Dakota, Estrella, Nacional, y Britannia. E etapa di play-off aki ta un competencia “round robin” unda tur cuater ekipo ta bay hunga cu otro dos biaha, na final di e fase e dos ekiponan cu mas punto lo cualifica pa e ‘play-off final’ di dos wega entre nan pa asina dicidi e campeon y sub campeon di Aruba. Opinion nan ta dividi dependiendo ken bo puntra ta cua ekipo lo titula campeon e anja aki, tin hopi factornan cu por afecta e resultado final, e condicion fisico y mental di un ekipo, plantamiento y strategia riba tereno, y otro factor nan. Ken ta bo favorito pa bay cu e titulo e anja aki? Nos ta purba trece un poco claridad den e asunto aki. Esaki ta nos observacion riba con e play-off por drei e anja aki basa riba prestacion di e oncenanan den e campeonato regular.
Dakota
E ekipo geel cu preto a sabi di caba e campeonato na cabes di e tabla di clasificacion, un honor sin duda, pero e titulo di campeonato regular no ta ni wordo menciona den e seno di e Dakoteronan. Den pasado a yega di termina e campeonato regular como lider caba pa despues bay perde den play-off, na final di e storia t’esun cu gana play-off lo bay ta e campeon maximo, nan sa esey hopi bon. Dakota tabata e ekipo cu a pasa mas tempo liderando e clasificacion general w campeonato 2017-2018, apesar cu den e di dos mita di e campeonato nan a perde e liderato debi na un racha negativo cortico for di dia cu na a perde e final di ‘Copa Betico’ contra Estrella. Nan puntonan mas abou tabata nan empate sin gol cu La Fama den siman 13 y e derota inespera na man di Riverplate den siman 14. Na nos padece Dakota a haya falta di e presencia y wega di Jesus Peñate despues di su partida pa Hulanda, causando un bahada den nan average di gol di 2.40 den e prome mita di campeonato vs 1.42 den e di dos mita. Na final di campeonato regular parse cu Dakota a recupera nan forma atrobe culminando cu nan victoria contundente riba RCA den e ultimo fecha di campeonato regular pa bay como lider riba e tabla. Forsa di Dakota ta sin duda nan velocidad den atake y nan defensa cu a permiti solamente 17 gol den nan contra henter temporada (algo cu hopi hende no ta realisa), danki na e presencia di un di e miho defensor central di nos isla den persona di Paul Nickenson. Nan oportunidad ta den e wega mental, nan lo por mantene disciplina riba cancha pa 90 minuut y hunga nan wega di acuerdo cu nan plan? Nan lo por keda sin perde nan beis riba tereno? Si nan hasi esey nan ta un di e favoritonan pa gana e anja aki.
Estrella
E ‘Naranjadanan di Santa Cruz’ tabatin un solido campeonato y ta bek den play-off di Division Honor basa riba hopi consistencia den nan wega cu un “team spirit” envidiabel, ganado di e trofeo ‘Copa Betico’, y tambe a yega na lidera e tabla pa un paar di siman, nan a caba e campanja solido den di dos luga. Si tin un ekipo completo y consistente den e anja aki, esey ta Estrella. Nan ta balansa di patras te dilanti, nan wega di ekipo ta solido y mane a menciona caba nan motivacion colectivo lidera pa nan capitan Francois ‘Pancho’ Croes ta un di e mihonan na Aruba. Forsa di Estrella ta nan wega colectivo (samenspel) y nan motivacion, cu un solido ofensiva ancra den midveld pa Phaedrick Baromeo, nan defensa tambe ta solido cu un portero sigur. Nan oportunidad por ta den nan delanteronan despues di e perdida di Norvianel Naar nan di dos ‘goalgetter’ despues di Hugo Robert. Tin rumores nan ta core cu Estrella lo por haya ayudo pa play-off den e area aki di parti di Jean Pierre van der Linden, si t’asina, esey lo ta un tremendo noticia pa e ekipo di Santa Cruz y nan aspiracion pa gana e titulo e anja aki.
Deportivo Nacional
E campeon nan di Aruba tabatin un campanja 2017-2018 digno di un campeon. E prome mita di e campeonato no tabata mucho cos cu nos ta custuma di e ekipo nortero, tabatin falta di Devis Oliveros, e ganado di e ultimo ‘Balon D’Or’di Aruba, pero, cu su yegada den e di dos mita di e temporada a sabi di injecta un formula ganado impresionante pa Nacional. Oliveros, cu ta mas importante cu ‘just pa anota gol’ pa Nacional, ta un hungado completo cu por pasa bala y hasta defende si mester, asina mes el a caba e anja cu 13 gol, empata den e di dos luga riba e lista di goleadornan di Divison Honor, e lista lidera pa su mesun companjero di ekipo, e sensacional Kenroy Ranger cu a caba cu 17 tanto. Na tres cuarto di e campeonato Nacional a bay lidera e tabla di clasificacion, pero despues a yega tambe e viahe pa bay hunga den e ‘Caribbean Club Shield’, e torneo regional Caribeño na Santiago, Republica Dominicana, unda nan a logra di cuarto luga, pa despues bolbe bek Aruba pa liher liher caba nan temporada, un schedule brutal di 8 wega den menos cu tres siman entre e dos torneonan. Nacional asina a keda den di tres luga riba e tabla pa un diferencia minimo realmente. Hecho ta cu Nacional por a wel di caba e campanja na di prome luga si no tabata pa e circumstancianan. Un ekipo solido, disciplina, bon plantea y fisicamente e mas duro di nos futbol. Nan ta bin pa hunga nan wega sea bo ta gusta of no, nan style ta pa impone nan wega a base di forsa, y cu dos goleador di rasa dilanti, e wega den midveld di Valdo Leocadio, nan ta candidato serio pa ripiti como campeon. Forsa di Nacional ta nan wega fisico, pressing halto, imponiendo nan wega riba e rival cu un mentalidad fuerte, cu un ofensiva relampago pa medio di nan dos goleadornan. Nan oportunidad por ta den nan defensa, si e volantenan di contencion no duna resultado of si e pressing halto faya, e otro factor por ta nan wega duro, si nan no midie bon y asina cumula carchinan.
Britannia
E ekipo di Piedra Plat ta miho cu nan mes ta pensa, esey ta loke nan mester realisa. Nan clasificacion, apesar cu ta como e di cuater ekipo riba tabla, no tabata un accident, nan ta merece di ta den e mihor cuaternan di Division Honor. Nan campanja tabata solido, cu futbol ofensivo y bistoso cu algun victoria impresionante contra ekiponan grandi, mane esun contra Nacional casi na final di campeonato, pero, tipico di Britannia tambe tabata di gana of duna bataya duro na un ekipo den top y bira perde punto cu un ekipo inferior. Britannia ta un ‘top club’ cu ta den play-off y lo midi forsa cu e grandinan, ta nan chens di briya awo. Nan ofensiva ta bon den pianan di Luis Estrada y Sebastian Montoya, pero ta ken ta bay contene den medio campo pa compensa pa Estrada ora bay den atake pa yuda nan defensa, esey falta pa clarifica, eynan tin trabou pa hasi. Forsa di Britannia ta definitivamente nan posesion di bala y nan rotacion riba cancha, e pumanan ta purba di hunga e bala pa medio di ‘bal bezit’, nan pase di bala ta hopi bon y velocidad di nan atakantenan tambe ta sobresaliente. Si nan por mantene nan disciplina di ehecucion nan lo por sorprende. Nan oportunidad ta consistencia pa cu nan ehecusion, nan wega ta uno di pasenshi y mester di mantene nan plan di wega, ta ora nan perde esey nan ta laga hopi buraco atras, nan volante di contencion ta hasi falta tin biaha. Toch Britannia mester kere mas den nan mes, esey lo yuda hopi den nan anhelo di sali campeon di Aruba su futbol maximo.
E anja aki tabatin hopi paridad den Division Honor, e campeonato regular a bay te ultimo dia pa dicidi e clasificacion final y e cuponan pa play-off y tambe degradacion. Ta cuater ekipo so a keda pa dicidi ken ta bay final, pero play-off ta un otro storia compara cu campeonato regular, ta manera un mini campeonato ful di nobo, e enfoce ta mas skerpi entre menos ekiponan, cu ya a logra observa hopi di otro den e campeonato regular, dus, awo cu mas conosimento entre e ekiponan nan, ta duna e weganan venidero un dimension hopi diferente, locual nos a wak te cu awo por cambia completamente pa play-off, tuma nota. Nos deseo ta pa e miho ekipo gana e titulo sin interferencia ajeno na e wega ‘sportief’, pa e ekiponan hunga limpi y honesto p’asina hasi e trabou di e curpa di arbitrahe mas efectivo, claro, niun wega ta perfecto, p’esey mes ta existi regla y arbitrahe. Ban spera cu e organisacion completo di futbol di Aruba, e oficialnan, e clubnan mes y nan fanaticonan, y sin lubida ‘medio di comunicacion, tur por coopera pa hasi e play-off aki e miho di tur tempo, p’asina tambe engrandece nos futbol y e futuro di e deporte rey riba nos dushi isla.


text:
Iglesia Atventista den Inter-Amérika ta riba un mishon pa alkansá kada unu di su mas di 3.8 mion miembronan envolví aktivamente den kompartimentu di e evangelio den nan komunidatnan, preparando pa e Segundo Binida. Pa por hasi esaki, pastor i laikonan mester ta prepará, organisá i komprometé pa traha huntu, e lidernan na kabes a bisa resientemente.
“Ta tempu pa nos buska e Spiritu Santu i puntr’E pa habitá mei mei di nos i pensa riba kosnan mas grandi pa Dios,”pastor Elie Henry a bisa, presidente di iglesia den Inter-Amérika durante un evento di kapasitashon online, riba 23 di òktober 2018. “No laga nos ta konfortabel hasiendo loke nos a hasi semper,” el a agregá.
“Esaki ta e momentu pa e hubentut, hóben adulto, hende muhé i mucha pa traha huntu ku e mesun pashon ku e iglesia ta pidiendo pa envolvimentu total di miembro pa hasi kosnan grandi,” pastor Henry a bisa. “Nos no ta papiando di múltiple aktividat, pero laga nos traha huntu pa asina haña un ministerio mas fuerte kaminda nos por ta sirbidónan di Señor i motivá nos miembronan pa sirbishi na Dios.”


text:
Hoya - Un buraco den tera. English: Pothole
Hubada - Un mata cu ta crese sumpinja grandi riba tur su takinan. English: vachellia tortuosa
Kabisha - Ora un persona tin sonjo anto e ta sera su wowo y baha cabes y dibiaha despues e ta lanta bek.
Kishiki - E acto di mishi cu un persona na un manera cu ta causa e persona pa hanja gana di grawata y/of hari. English: Tickle
Lagadishi - Un reptiel color shinishi cu ronchi blanco riba lomba cu ta core den cunucu. English: Amevia
Lagadishi di lechi - Un reptiel cu ta parse lagadishi pero e ta un tiki mas grandi y e tin e color shinishi cu un tiki di berde. English: Puerto Rican ameiva
Lebelebe - Insecto chikito di hala cu ta come fruta. English: Fruitfly
Lerchi - Organo reproductivo femenino. English: Female genitalia.
Mankaron - Ora un persona of objeto tin un mankamento. English: Broken-down
Mekemeke - Sushi di wowo. English: Eye booger


text:
This post is also available in: Dutch, English.
Espesie humano, Homo sapiens, humano ku ta pensa, a plama rònt mundu danki na gran kantidat di invenshon. Na pia, ku barku, i mas resien ku avion. Kasi no a sobra un lugá, riba tera, na mundu kaminda hende no a yega di kana. Área virgin kasi no ta eksistí mas.
Ademas di esaki Homo sapiens tin e tendensia fèrfelu i persistentemente pa biaha ku stowaway. Sea ta trata di espesie di mata ku ta kompañá humano den forma di simia òf espesie di animal ku a adaptá nan stail di bida di tal forma ku tur proseso di bida ta tuma lugá den proksimidat di hende, konsientemente of inkonsientemente humano kasi nunka no ta biaha su so.
Stowaway
Historia di hende ta yená ku ehèmpel di animal ku, deseá of indeseá, a biaha huntu ku e humano durante biahe di deskubrimentu i a keda introdusí na pais kaminda nunka nan to tabata eksistí. Konsekuensia di esaki por ta desastroso pa ekologia di pais nobo kaminda e stowaway ta yega. Ken no konosé e ehèmpel di e para Dodo riba e isla Pasífiko Mauritius? Na Hulandes e para aki tabata tin e nòmber ‘Walgvogel’ i tabata smak hopi malu. A pesar di esaki a kome e bestia aki na gran eskala , pero so ekstinshon tambe ta debí na introdukshon di espesie invasivo manera djaka i raton, ku a kome webu di e para aki i tambe su puitunan. Den tempu rèkert populashon di Dodo a keda destruí, i huntu ku e para aki un gran kantidat di otro espesie di para tambe, riba otro islanan kaminda Europeo a pone pia riba tera pa promé biaha.
Raton di kas… habitante di mundu henter
Raton di kas, e raton ku ta okashoná gritamentu formal ora hende mir’é bula for di kashi of ora e bestia kana riba un rùst den kas, mayoria biaha ta biba den ambiente direkto di hende. E espesie aki ta prosedente di Euro-azie, pero a distribuí rònt mundu danki na hende ku a introdusí nan. Por haña grupo grandi den mangasina i otro lugá kaminda nan por haña kuminda. Ademas nan ta biba den área di agrikultura kaminda tin veld grandi di produkto di agrikultura.
Raton di kas (Mus musculus) ta un omnívoro. Esaki ke men ku e bestia aki ta kome material vegetal manera simia, grano, fruta i blachi i tambe animal manera insekto i bichi. Ademas nan por kome webu di para.
Ekspanshon di Mus musculus ta masha variá na lokalidat. Na Estádos Unídos e teoria awor aki ta ku e animal aki a keda introdusí den temporada di Revolushon Merikano. Na Kòrsou ta presumí ku e espesie a yega na momento ku e promé barku Europeo a yega nos isla.
Den buki históriko ta menshoná raton di kas regularmente pa motibu ku e bestia tabata un plaga i tabata kousa hopi daño pa hende. Kaminda ta planta Maishi Chikí hopi biaha ta tin molèster di raton ku tabata kome maishi. Den mangasina kaminda ta warda kuminda pa tempu difisil, raton tabata kousa daño masha grandi.
Te ku awor hende tin rabia riba raton pa motibu di e daño ku nan ta kousa den área di agrikultura, mangasina kaminda ta warda kuminda, nos kashi di kushina den kua nan ta kou na tur kos ku nan por haña en buska di kuminda i material pa traha nèshi. Pero tambe pasobra nan ta pupu i pishi riba tur kos i si bo no paga tinu ta traha nan nèshi den bo albùm di portrèt.
Hende a bira apto den invenshon di un kantidat di produkto ku mester yuda kombatí e animal aki den área direkto di humano, pero te ku awor sin resultado.
Konfushon
Mayoria hende riba nos isla ta pensa riba e raton di kas na momento ku menshoná e palabra raton. Tiki hende sa ku Kòrsou tin su mes espesie di raton indigino ku kasi nunka no ta biba den proksimidat di hende. Ta trata di un raton misterioso i chikitu ku pia blanku. Na Hulandes ta yam’é Dwergwitvoetmuis (Calomys hummelincki) (djaka di caña ta e palabra ku kisas ta usa na Papiamentu).
Djaka di caña
A diskubrí Djaka di caña pa promé biaha na Kòrsou na St. Thomas College, Plantage Jongbloed na aña 1945. Segun e buki ‘Zoogdieren van de Nederlandse Antillen’ skirbí pa Pieter Wagenaar Hummelinck, a haña restu di e animal den e balanan ku Palabrua ta saka, den besindario di Savonet. Na Aruba Pieter Wagenaar Hummelinck a diskubrí e raton aki na aña 1930 na Seroe Blanco i Baranca Corá.
Pero a tarda basta promé ku sientífiko a realisá ku ta trata di un espesie diferente for di raton di kas, i ta solamente ora a bai opservá e spésimen mas profundo ku sientífiko a bin ta realisá ku ta trata di un espesie kompletamente diferente. Na e momento ei a realisá ku e djaka di caña tin karakterístika kompletamente diferente for de raton di kas. djaka di caña ta mas chikitu i ta midi solamente 6 cm, kaminda raton di kas ta midi 8 cm. Ademas di esei e rabu di djaka di caña ta mas kòrtiku ku e largura di su kurpa. E rabu di raton di kas ta mes un largu of asta mas largu ku e midí di su kurpa. I tambe e rabu di djaka di caña di un kuashi blanku na e punta, un kos ku raton di kas no tin. Otro karakterístika ta ku e pianan patras di djaka di caña ta mas chikitu ku esun di raton di kas. I e pianan ta tapá ku lana será koló blanku. E animal mes ta koló maron kla ku un tiki hel den su lana.
Un animal misterioso
Djaka di caña a keda deskribí ofisialmente komo espesie pa nos isla, pero mi no tin niun idea si e bestia aki ta eksistí ainda aki. Ya ku mayoria hende no ta wak mas leu ora nan mira un raton, dat posibel ku raton ku ta opservá den área rural no ta raton di kas sino djaka di caña. E animal aki no gusta biba den área kaminda hende ta biba, pero ta posibel ku nan ta kome Maishi Chikí of otro grano si.
Un par di aña pasá Kòrsou tabata anfitrion di un sientífiko ku a bini nos isla spesial pa buska e animal misterioso aki. Despues di vários siman den field, kaminda e a gara un kantidat di raton, e no a haña ni un djaka di caña. E sientífiko a bai kas bèk ku man bashí.
Ta posibel ku e espesie aki ta eksistí ainda den área kaminda hende no ta yega fásil ku su trampa, venenu i pushi. Pero nos no tin niun prueba pa e konklushon aki. Un yu di Kòrsou chikitu i misterioso. Mi ta spera di tin e chèns di enkontrá e animalito aki maske ta un biaha. Lo ta hopi dramátiko si nos mester inkluí e espesie aki tambe riba e lista, ya kaba ekstenso, di animal i mata ku a keda ekstinguí pa motibu di humano.


text:
Awe mainta mi ke yama tur hende bon bini. I na nos bishitantenan un kaluroso Bon bini na nos isla Bendishoná.
Mi ta bisa Bendishoná paso mi ta konvensí ku un pueblo ku ta kanta den su himno ku su speransa ta den Dios tin un lugá spesial den nos Kreador su kurason.
Esaki no ta kita ku nos tabatin i lo tin nos retonan pa superá.
Apesar ku ami, kisas meskos ku boso, ta kansa di Covid-19 mi lo tin ku toka e tema aki. No pa mustra bosnan riba e reglanan di higiena pero mas bien pa para ketu na un efekto adishonal ku e tin riba nos pueblo. Covid a aselerá un proseso di divishon ku lástimamente a drenta den nos isla i a kita nos enfoke. Sinta tras di un ‘skrin’ di telefònòfkòmpiuter nos ta ataka, husgai kibra otro. Invenshonnan ku a wòrdu krea pa uni nos i tene nos den kontakto ku otro a para bira armanan mortal ku pa kolmo ta tene nos prezu.
Divishon ta funesto pa Adelanto di nos pueblo. Divishon ta kita nos enfoke fo’i riba nos meta. Nos meta komun mester ta un boneiru kaminda pas I trankilidat ta reina den harmonia ku naturalesa, kompaña pa prosperidat pa nos kada un. Si pa nos kada un!
Pa logra esaki nos mester di ta uni, nos mester ta den unidat òf den union
Unidat òf union ta nifiká ku apesar ku nos ta distinto, nos ta bai den e mesun direkshon pa logra un meta òfpropósito komun.Mira komo ehèmpel nos tim di futbòl di U 14 ku a Sali kampion siman pasa. E tim ta konsistí di diferente hóben ku diferente tarea, sea delantero, defensa, bolanteofkiper (fanátikonan di futbòl despensa si ma lubidá unu). E hóbennan aki apesar di nan diferensia tur tabata move den e mesun direkshon pa logra un meta komun, esta hinka gol I gana!
Òf pa mi tene konforme e tópiko di e dianan ku a pasa:Músikonan den un orkesta. Ora bo tende kada un apart e por zona inkomprendibel i no balansá,pero ora e momentu riba esenario yega I e dirigente duna señal, nan ta toka huntu I trese un piesa harmonioso dilanti ku ta karisia bo oido.
Meskos ku un tim tin su kapitan, un orkesta tin su dirigente nos pueblo, barionan, iglesianan, sindikatonan, organisashonnan i famianan mester di lidernan ku ta keda dirigítur hende den direkshon di e meta komun.
Mi ta hasi un apelashon riba henter pueblo I espesialmente riba tur lider pa lanta, dobla manga di kamisa I yuda primeramente pa trese e union bek den tur área di nos komunidat pa asina nos tur bai den e mesun direkshon. E direkshon pa logra yega nos meta komun. Esta: un Boneiru manera e la wòrdu krea pa e ta: un isla kaminda pas I trankilidat ta reina den harmonia ku naturalesa ku prosperidat pa nos kada un. Kaminda tin rèspèt pa otro I kaminda por tin kritiká konstruktivo pa realisá nos meta komun.
Terminando mi ke deseá tur hende ku su kurason ta bati pa Boneiru un Felis dia di Boneiru I ku Dios sigui Bendishoná nos isla!


text:
Gramatica di Papiamento
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
E articulo ki ta duna un profil di e gramatica di e idioma Papiamento.
Articulo
E ta un palabra cu ta bini prome cu sustantivo. Tin dos sorto di articulo, articulo defini y articulo indefine. E no tin genero manera otro idioma, por ehempel Spaño tin tres artikulo (el perro/ la foto, la comida/ la casa, lo bueno/ lo contario etc). Ingles tambe ta un di e idiomanan ku no tin genero (the, a, an).
Papiamento tin dos articulo so, e y un. Articulo defini: e, ta uz'e mas pa pluralisasion, ehempel: e cachonan, e paisnan, e scolnan.
Articulo indefine no ta determina un sustantivo tampoco na un sustantivo specifico.
- Un mucha fastioso
Otro idioma (por ehempel Ruso y Hapones) no tin articulo mes. Ora un papiado di Papiamento of Ingles splica nan kico ta articulo ta masha dificil pa nan compronde. Papiadonan di Papiamento ta uz'e automaticamente.
Tin biaha no tin nodi uza "e", por ehempel ora nos papia algo en general:
'E cacho no ta morde' (kemen: cacho cu abo ta pensando). Cacho cu ta blaf no ta haci nada (kemen: cacho cu ta blaf en general).
Sustantivo
Sustantivo ta indica hende, bestia, mata, cos, material y concepto. E ta bin di Latin substantivum cu kemen, nomber. Nan ta variabel den genero y number, aunke den idioma Chines e sustantivonan ta invariante. Tur idioma rondo mundo tin sustantivo, pero nan no ta uz'e na e mesun manera. Den otro idioma e no ta cambia pa singular of plural.
Papiamento tin tres sustantivo:
- sustantivo abstracto
- sustantivo concreto
- sustantivo generico
Sustantivo abstracto kemen bo no por indica pa medio di sentimento, dus no ta posibel pa hole, mishi, scucha, mira: guera, amor, lealtad, beyesa, odio etc.
Ehempel: Amor ta algo bunita=> e ta un concepto
Sustantivo concreto kemen cu e por percibi pa medio di sentimento, dus bo por mir'e y mishie: boter, muraya, tera, stoel, auto, hende.
- nomber di obheto : El a dal e cu linaal.
- nomber di colectivo: E Conseho di Alumno a bay come awe nochi.
- nomber di materia : Prijs di awa y coriente a subi.
Sustantivo generico kemen e ta referi na e sorto di generico. E por bin den diferente nificacion
Ehempel: Huan ta un dokter.
Adhetivo
E ta bisa algo di e sustantivo. E ta bini di Latin cu kemen adjectīvus, "cu ta agrega". E palabra ku ta duna mas informashon tokante di e sustantivo ku ta akompañ'e.
casi semper bo ta skibi band'i e sustantivo. Ehempel: E homber halto. => "halto" ta bisa algo di e sustantivo.
Ta skibi e adhetivo segun e genero y e cantidad di sustantivo.
Ehempel:
- a. E cabei largo
- b. E muhe bunita
- c. E casnan bunita
Adverbio
Adverbio ta un palabra cu ta bisa algo di verbo, adhetivo, numeral, otro adverbio of di un frase completo. Adverbio tipicamente ta contesta e preguntanan manera: con?, na ki manera? ki dia? na unda? y di kico ta extende?.
- Adverbio -mente: principalmente cu ta caba cu -mente (casualmente)
- Adverbio di lugar: aki, aya, ey, esey, cerca, dilanti, patras, abou.
- Adverbio di tempo: awe, ayera, pronto, semper, djey, prome, awo, nunca.
- Adverbio di modo: bon, malo, pio, solamente, poco poco, apenas, lihe.
- Adverbio di cantidad: mucho, poco, nada, algo, basta, hopi, mas.
- Adverbio di afirmacion: si, tambe, claro, polaga, di mes, ma ta claro, sigur.
- Adverbio di negacion: no, hamas, tampoco, ningun, ni sikiera, ni, nodo
- Adverbio di duda: podise, talbes, por ta, kisas, dado momento, acaso.
Numeral
Numeral ta indica un cantidad exacto of no exacto.
- Cardinal: un, dos, tres, cuater, cinco, seis etc.
- Ordinal: di prome, di dos, di tres, di cuater, di cinco, di seis etc.
- Fraccion: 2/5 dos di cinco parti, 2 2/3 dos y dos di tres parti, 1/2 mita,mey
Pronomber
E pronomber ta defini en general, como e categoria gramatical cu por duna e posicion di e sustantivo.
Pronomber Personal
- Singular => mi, bo, e
- Plural => nos, boso, nan
Pronomber Posesivo
- Singular => mi, bo, su
- Plural => nos, boso, nan
Nota: "El a balia cu Ana". Aki nos por mira cu 'el' a haya un cambio di palabra, cu ta surgi door di custumber di papiamento y cu ta pa facilita pronuncacion, dus el ta pronomber.
Pronomber Enfatisacion
E kiermen duna enfasis/ extra atencion.
- Singular => ami, abo, -
- Plural => anos, aboso/ abosonan/bosonan, anan.
Ehempel: "Ami si tawatin un hamber" (ta duna exageracion).
Preposicion
Preposicion ta manera: cu, den, di, riba, pa, banda di, tras di, trancurso di etc.
Tin tres sorto di preposicion:
- preposicion simpel
- preposicion componi
- expresion preposicional
Preposicion simpel => cerca, contra, cu, den, entre, na, pa, riba, te.
Preposicion componi => dilanti di, bou di, cerca di, dilanti di, door di.
Expresion preposicional => a causa di, a peticion di, cu cooperacion di, cortesia di.
Nota: como= no ta un preposicion. E palabra ta uni dos frase hunto. E ta un palabra di conhuncion.
Ehempel: 'Awe mi ta laat, como cu mi mester a desvia di mi auto'.
Gerundio
E ta bini di Latin Gerundam cu kemen "pa hiba". Gerundio ta un conhugacion di verbo, cu ta duna un accion, ma e no ta defini tempo, modo, number ni hende.
Verbo cu ta caba cu a, e, y ta haya formacion di gerundio, ehempel:
- caba - cabando
- crece - creciendo
- bini - biniendo
Ora tin un vocal dilanti di -iendo e ta bira -yendo, ehempel:
contrui - contruyendo contribui - contribuyendo
Verbo monosilabico of verbo cu ta caba cu 'u' no ta haya gerundio, ehempel:
- wak -
wakiendo
- pupu -
pupiendo
- scop -
scopiendo
- verf -
verfiendo
- bedey -
bedeyendo
- dal -
daliendo
- snoei -
snoeiendo
Pa e grupo di verbo aki nos por uza "bezig + ta + verbo" pa expresa cu e accion ta tumando lugar. Ehempel:
- E ta bezig ta wak television.
- E ta bezig ta zorg pa su ruman.
- E ta bezig ta verf e cas.
Of simplemente, nos por bisa:
- E ta wak television.
- E ta zorg pa su ruman.
- E ta verf e cas.
Plural
- Plural ta expresa un cantidad di mas cu un (1).
- E palabra ta haya forma plural "nan"
E ta haya "nan" ora tin 'e' (articulo defini) y mi, bo, su, nos, boso, nan (pronomber posesivo) para dilanti e palabra.
Ehempel:
- Ana a cumpra e awacatinan.
- Buchi a verf mi bentanan.
E palabra ta haya "nan" ora tin un pronomber demonstrativo.
- e...aki
- e...aya
- e...ey
Ehempel:
- E blasnan aki ta kibra.
- E copinan ey ta bon.
- E matanan aya ta bunita.
Ora cu un palabra no ta specifica, e no ta haya "nan".
- Amanta ta bende pastechi.
- Carchi ta obtenibel na supermarket.
Ora cu e sustantivo tin un palabra cu ta indica numeral indefini su dilanti, e no ta haya e forma plural "nan".
- Hopi studiante a bay Hulanda.
- E cuashi a perde algun cabei.
- E saco ta yen di kiniki.
Ta uza forma plural "nan" ora ta trata di un grupo specifico. Ehempel:
- Dama- y cabayeronan mi kier yama boso tur bonbini.
- Muchanan, boso pasa akibanda.
Nota: Na Papiamento nos no ta pluralisa cu -s (un di e excepcionnan: mil - miles, miyones, centenares)


text:
Pakico un Scol Multilingual?
E contesta ta simpel: pasobra nos comunidad ta multilingual. Multilingualismo ta un rikesa y un oportunidad cu nos comunidad ta brinda cu lo mester tin su refleho tambe den scol. Un idioma ta manera un yabi cu ta habri bo posibilidad pa por comunica y asina desaroya bo mes. Pues mas idioma bo siña, mas yabi bo tin pa por desaroya bo mes den e mundo di awendia. Un persona multilingual tin un capacidad mas grandi di compronde loke ta pasa rond di dje, pasobra e por combina su conocemento di mas cu un idioma cu otro.
Cifra di Censo (2010) ta mustra cu gran mayoria di nos poblacion ta papia Papiamento cu otro na cas (casi 70%), sigui pa 14% di nos poblacion cu ta papia Spaño, 7% cu ta papia Ingles y 6% cu ta papia Hulandes cu otro na cas. Aunke cu desde aña 2003 Papiamento y Hulandes ta e idiomanan oficial na Aruba, nos por mira cu nos yiunan tin un habilidad tremendo di siña Ingles y Spaño den nan bida diario, sin cu nan a haya les di e idiomanan aki na scol. Un persona multilingual ta pasa loke el a siña den un idioma pa e otro idiomanan. Esaki ta haci cu un base fuerte den un idioma cu e alumno conoce bon tin su beneficio pa siñamento di otro idioma cu e alumno tin mas dificultad cu ne. Asina por ehempel un bon dominio di Papiamento, cu ta un idioma cu e alumno ta scucha cu mas frecuencia, ta un condicion pa un bon dominio di Hulandes, cu ta un idioma menos conoci pa mayoria di nos muchanan.
Ki dia e scol multilingual a cuminsa?
A cuminsa ofrece e programa multilingual den dos scol piloto preparatorio desde augustus 2009. Desde augustus 2012 a sigui introduci e programa multilingual den klas 1 di dos scol piloto basico. Gradualmente a sigui introduci e programa multilingual durante e proximo añanan escolar den klas 2, 3, 4, 5 y entretanto el a yega klas 6 na aña 2017 - 2018.
Esaki kiermen cu na aña 2018 - 2019 tur klas, cuminsando di scol preparatorio te cu klas 6 di scol primario di e scolnan piloto, ta forma parti di e programa multilingual. Cu e implementacion di Scol Multilingual den tur scol na Aruba e scolnan piloto lo sigi desaroya prome cu e otro scolnan y nan ta un partner (banda di directivanan (schoolbesturen), CDPC di IPA y DEA) den e implementacion di SAM den e otro scolnan preparatorio y basico.
Esaki ta e nomber oficial di e programa y e curiculo nobo multilingual den scol primario, cu lo keda implementa.
SAM ta referi na samsam: nos tur ta traha hunto y ta yuda otro. Scol Multilingual ta
traha samsam cu comunidad y ta forma parti integral di comunidad.
S di SAM ta referi na scol cu ta un entidad primordial pa educacion y evolucion di nos
muchanan.
A di SAM ta referi na e contexto Arubiano saliendo di e identidad di e Arubiano modern cu ta uno multilingual y multicultural.
M di SAM ta referi na Multilingual cu ta e refleho di nos comunidada actual.
E logo y mascota di SAM ta un prikichi, e parha nacional di Aruba. Un parha colorido, cu ta combersa y participa activamente.
Pa mas informacion por tuma contacto cu Departamento di Enseñansa seccion Proyecto Idioma.


text:
IBiSA tambe ta check pa factornan di riesgo relaciona cu riñon
En conexion cu e ‘Dia Mundial di Riñon’ cu ta riba 12 di maart 2015 y e ‘Dia Mundial di
Awa’ cu ta riba 22 di maart 2015, Instituto Biba Saludabel y Activo – IBiSA, ta uni su mes pa
conmemora e dianan aki den e forma di duna su aporte na poblacion di Aruba cu informacion
di e beneficionan di bebe suficiente awa. Esaki consecuentemente ta mantene e salud di nos
riñonnan.
E aportacion ta cu e Bus di Salud, cu lo duna su servicio riba e siguiente dianan:
Dialuna dia 9 di maart 2015: Bus di Salud ta staciona banda di Centro Medico na
San Nicolas, for di 8’or di mainta pa 3’or di atardi.
Diamars dia 10 di maart 2015: Bus di Salud ta staciona den vecindario di Wit Gele Kruis
na Santa Cruz, for di 8’or di mainta pa 3’or di atardi.
Diaranson dia 11 di maart 2015: Bus di Salud ta staciona na Piedra Plat den vecindario di
Bright Bakery, for di 8’or di mainta pa 3’or di atardi.
Diabierna dia 13 di maart 2015: Bus di Salud ta staciona na Pricemart, for di 8’or di mainta
pa 3’or di atardi.
– Riba e Bus di Salud, nos ta midi bo peso y haltura. Asina por saca e BMI. Si bo BMI ta
riba 25, ta nifica cu e peso ta halto. Pero si e BMI ta 30 bay ariba, ya caba nos ta papia di
obesidad, cual ta sobrepeso severo y ta un risico pa haya malesanan cronico, entre otro
diabetes (sucu) y presion halto. Na nan turno, e ta bira un risico pa haya problema cu bo
riñon.
– Riba e Bus di Salud tambe nos ta tuma presion di bo sanger, controla bo sucu y
colesterol. Pa un persona por haci e testnan aki, no ta necesario pa bin na yuna.
Riba e tres dianan aki, nos enfoke principal ta bay ta uzo di awa y e salud di riñon. IBiSA ta
traha y conscientisa comunidad di Aruba riba e cuido di salud en general, pa cual motibo ta duna
tambe e atencion na e importancia di bebe 8 glas di awa y e cuido y salud di e riñonnan.
IBiSA ta invita pueblo di Aruba en general, pero en especial area di San Nicolas, Piedra Plat y
Dakota y nan vecindario pa acudi na un di e lugarnan unda e Bus di Salud ta staciona otro siman


text:
Preguntanan frecuente
Aki bou bo ta encontra un lista cu preguntanan freqeunte haci tocante di APFA su situacion financiero y en particular riba e tema di e areglo di pensioen nobo NPR 2014.
-
Pakico NPR 2014 tabata necesario?
-
Cua cambionan den NPR 2014 ta mas importante compara cu NPR 2011?
-
Prome nos tabatin PVL, despues NPR 2011 y awo NPR 2014. Bo lo por splica un biaha mas con e traspaso di esnan cu derecho di pensioen ta regla awo?
-
Mi lo acumula menos pensioen awo cu e porcentahe di acumulacion a baha y e franchise a subi?
-
Dicon a hisa e franchise?
-
Awo cu edad di pensioen di AOV a subi te 65 aña, e edad di e participantenan di APFA tambe a bira 65 aña?
-
E edad di pensioen ta subi gradualmente te 65 aña. Pero mi lo por bay mas trempan cu pensioen si mi ta desea esaki?
-
Pronto mi ta yega e edad di pensioen, pero mi ta desea di keda traha. Esey por?
-
Ta berdad cu mi no por pospone mi pensioen di APFA si ya mi ta haya AOV?
-
Bo por conta mi kico e pensioen parcial ta?
-
Con ta para awo cu e reparticion di prima entre dunado di trabou y trahado?
-
E dunado di trabou ta haci un pago extra di un solo biaha pa hisa e grado di cobertura na 100%. Esaki ta nifica cu nunca mas nan mester contribui acerca si e situacion di APFA bay malo?
-
Un eventual cortamento di derecho di pensioen ta conta pa tur hende?
-
APFA por garantisa cu den futuro lo no tin mas medida di austeridad?
-
E recuperacion di e grado di cobertura te 100% ta suficiente si?
-
Tin ainda un plan di recuperacion awo cu e grado di cobertura a bay te 100%?
-
Bo por splica en corto kico un plan di recuperacion ta encera exactamente?
-
APFA ta bay indexa e pensioen atrobe si e grado di cobertura ta 100%?
-
Ki tempo mi ta haya un relato di mi derechonan di pensioen for di APFA?
-
Ki tempo APFA ta cuminsa cu reunion structural cu su participantenan?
-
Ken ta stipula e maneho di inversion di APFA y ken ta controla si a ehecut’e bon?
-
Dicon APFA no ta informa su participantenan di nan plannan pa inverti den algo?
-
Unda mi por bay si mi tin un keho?
-
Kico tin palabra den NPR 2014 tocante pensioen ora di divorcio?
-
Kico ta pasa cu bo pensioen si bo a divorcia prome cu 1 di januari 2014?
-
Ki ora APFA por cumpra mi pensioen?
-
Mi ta bay emigra. Mi por cumpra e pensioen cu mi a spaar serca APFA?
-
Si mi traha 1 aña so na Aruba, mi ta haya mi prima di pensioen bek?
-
Mi por pidi mi placa pa invertie den un otro fondo di pensioen?
-
Como dunado di trabou bo por hiba e areglo di pensioen cerca un otro compania di seguro?


text:
Geplaatst op 19 August 2019 dor di Ministerio Salubridat Públiko, Medio Ambiente i Naturalesa
WILLEMSTAD – A base di artíkulo 25 insiso 1 di nos Areglo di Estado (Konstitushon), Gobièrnu ta karga e responsabilidat pa kuido di kalidat na pueblo di Kòrsou. Den e kuadro aki – despues di a risibí informashon ekstenso di parti di Hospital Nobo Otrobanda (HNO) durante di reunion di Konseho di Minister djárason último – Gobièrnu a tuma e desishon pa duna un forskòt pa asina yuda garantisá di su parti ku hospital nobo por keda kla segun skema. Esaki pa sigurá ku dentro di algun luna pueblo di Kòrsou por risibí kuido moderno i di kalidat ku e meresé.
Aktualmente konstrukshon di HNO ta den su fase final. Ta e fase tambe ku instalashon di aparatonan médiko tin ku kontinuá. Entretantu ta implementando e sistema digital “Health Care Information Exchange” (HiX) i personal di hòspital a kuminsá prepará su mes pa funshoná den e struktura di Curaçao Medical Center (CMC). Tur e aspektonan aki i vários mas mester kana paralelo na otro i keda kla na tempu pa apertura di e hòspital nobo ku mester tuma lugá promé ku fin di 2019.
Pa logra esaki mester tene kuenta ku pa instalashon di práktikamente tur ekipo médiko den HNO, mester trese ekspertonan for di eksterior. E tipo di kompanianan aki ku ta entregá ekiponan médiko rònt mundu, ta plania skema di nan téknikonan lunanan delantá. Akaso HNO ta hañ’é den e situashon ku e mester pidi pa kambia e sitanan aki, aparte di posibel butnan pa kanselashon ku HNO lo keda konfrontá kuné, esaki lo nifiká ku e próksimo sita lo bira mas lat den aña 2020. Konsekuensia di esaki ta ku e ora ei CMC lo no por habri su portanan den e próksimo lunanan pa brinda nos pueblo e kuido ku nan mester.
Teniendo na kuenta ku tin falta di sèn i tambe ku e finansiamentu adishonal nesesario pa kumpli ku e fecha límite pa finalisá hospital nobo ainda no ta reglá, Gobièrnu por lo pronto ta fasilitá HNO 25 mion florin. Ku e 25 mion aki HNO por kumpli ku e obligashonnan mas urgente. Segun e trabounan ta kana lo sigui traha pa e finansiamentu bin kla. E palabrashon ku HNO ta ku asina e fiansa ta kla, Gobièrnu ta haña e 25 mion mesora bèk.


text:
Mihó koyon ku Dios pordon
Ora bo kuminsá ku un negoshi, tin diferente impuesto ku bo mester tene kuenta ku ne, manera por ehèmpel impuesto riba volúmen, impuesto riba ganashi i impuesto riba entrada.
Asina ku bo kuminsá ku un negoshi nobo, e direktor (di e NV òf BV) òf e empresario mester registrá e kompania na Servisio di Impuesto (departamento di CRIB) i na Banko di Seguro Sosial (SVB) pa optené e numbernan di registrashon pa asina por paga impuesto i primanan.
E promé impuesto importante ku bo mester tene kuenta ku ne ta e impuesto riba volúmen. Tur kompania ta obligá di retené e impuesto aki riba benta, sin tene kuenta ku e tipo di negoshi òf e struktura legal di e kompania. Normalmente e kliente ta paga e impuesto riba volúmen i e negoshi ta kobra esaki riba balor di e servisio ku e ta brinda. E tarifa pa impuesto riba volúmen ta 6%, 7% i 9%, dependiendo di e tipo di servisio ku e kompania ta brinda. Tene kuenta ku mester paga impuesto riba volúmen tur luna, pa mas tardá dia 15. Esaki por krea un karga atministrativo pisá. Sinembargo, e impuesto riba volúmen mensual no ta keda kalkulá abase di servisionan brindá, pero mas bien abase di fakturanan emití. Esaki ta relatá na volúmen di kompra i benta di e luna anterior. Si e kompania no a bende nada òf no a brinda un servisio, e ta obligá di entregá un deklarashon di impuesto riba volúmen tòg na Servisio di Impuesto.
Tin un eksonerashon pa kompanianan chikí ku volúmen di kompra i benta di Naf. 30,000 of menos pa aña. Pa kalifiká e kompania mester ta stablesí na Kòrsou i mester entregá un petishon.
Un otro tipo di impuesto ku mester tene kuenta ku ne ta e impuesto riba ganashi. Tur entidat legal, manera kompanianan públiko i privá, fundashon i asosiashonnan mester paga impuesto riba ganashi. Ta kobra e tipo di impuesto aki riba ganashi, despues di dedusí gastunan relatá, gastunan di invershon, donashon i e traspaso di pèrdida fiskal ku no a keda husá. E impuesto riba ganashi ta 22%.
Durante nan eksistensha, tur entidat legal ta suheto na impuesto riba ganashi i mester paga esaki tur aña. Pa kada aña fiskal mester paga tantu un rendimentu preliminar (promé ku 31 di mart) i un rendimentu final (promé ku 30 di juni) pa e sigiente aña.
E komersiante mester tene kuenta ku impuesto riba entrada tambe. Tur kompania chiki i kompanianan similar mester paga e impuesto aki. Pa promové i stimulá kresementu di kompania chikí i startups, e impuesto riba entrada ta duna e kompania chikí un insentivo finansiero manera por ehèmpel e regulashon di deskuento di invershon pa komersiantenan ku ta invertí mas di Naf. 5,000 pa aña den aktivo empresarial.
E komersiantenan aki ta risibí un deskuento di 10% riba e montante di invershon inisial. E deskuento aki ta aplikabel pa e aña di e invershon. Den kaso di un invershon den mantenshon òf mehorashon di un monumento, un deskuento mas haltu di 30% di e montante di invershon inisial ta aplikabel. Ta kobra Impuesto riba entrada un bes pa aña riba e entrada fiskal. E entrada fiskal ta e entrada menos gastunan. Tur residente di Kòrsou mester paga e tipo di impuesto aki riba nan entrada. Otronan ku ta traha na Kòrsou pero no ta biba akinan tambe ta suheto na impuesto riba entrada, pero solamente pa e entrada optené na Kòrsou. E tarifanan di impuesto riba entrada ta progresivo, kuminsando na 13% te na un máksimo di 46.5% di e entrada fiskal.


text:
Siman pasa den un encuentro ameno Minister di Enseñansa y Deporte
Endy Croes a reuni cu Marisol Croes representante di IPA, Charmaine Tromp-Maduro,
Ruzischka Tromp y Emilaine Giel. Nan ta representa un grupo di 11 studiante
maestro cu ta haciendo un Master’s opleiding, facilita door di IPA.
E Master of Science in Education-Curriculum and Instruction, Instructional Leadership
ta un estudio di Wayne State College na Nebraska. E grupo di studiante maestronan
a cuminsa e estudio aki na Januari 2021 y lo finalisa na December 2022. Importante
pa remarca ta cu tur e studiantenan ta maestro y cada un tin un funcion diferente.
Durante e reunion a informa e mandatario di e estudio aki y alabes a pone Minister
Croes na altura cu e contenido di e estudio aki ta conecta na e PEN 2030.
E grupo di studiante maestronan bon anima y entusiasma a mustra nan
disponibilidad pa yuda den e ehecucion di e PEN.
Tambe a elabora riba e areanan cu mester wordo investiga pa cu enseñansa mirando
cu e studiantenan maestro mester haci un investigacion profundo pa nan thesis final.
Minister di enseñansa y deporte endy croes a reuni cu un grupo di 11 studiante maestro
Siman pasa den un encuentro ameno Minister di Enseñansa y Deporte


text:
Dia Internacional di Idioma Materno
Na aña 1993 UNESCO a proclama 21 di februari, como Dia Internacional di Idioma Materno, unda cu ta promove diversificacion linguistico, cultural y tambe multilingualismo.
Riba Dia Internacional di Idioma Materno nos mester para keto y realisa e importancia di Idioma. Idioma ta e metodo di comunica mas uza pa ser humano mundialmente.
Papiamento ta parti di nos cultura, identificacion, rikesa y simplemente parti di ta ken nos ta. Mirando cu nos ta un pais multilingual nos mester duna balor na algo cu ta haci nos unico y alabes nos mester ta orguyoso di nos multilingualismo.
Na aña 2003 Papiamento a wordo decreta como nos idioma oficial, banda di e idioma Hulandes. Esey kiermen cu e aña aki Papiamento ta cumpli su 15 aña, como un idioma oficial di Aruba.
Alabes e aña aki ta uno hopi special mirando cu Minister di Enseñansa, Dr. Armando Lampe a decreta aña 2018 como “Aña di Papiamento”.
Cu esaki por conclui cu enseñansa cu sentido mester tuma luga den un idioma cu e mucha ta compronde bon y den cual e por expresa su mes bon. E idioma cu gran mayoria di mucha aki na Aruba ta domina ta Papiamento.
Enseñansa den idioma materno ta contribui na calidad den enseñansa paso:
– e ta facilita e proceso di siñamento
– e ta mehora e habilidad pa siña otro idioma
– e por yuda logra metanan pa desaroyo sostenibel.
Multilingualismo ta un rikesa y un oportunidad cu nos comunidad ta brinda cu lo mester tin su refleho tambe den scol. Un idioma ta manera un yabi cu ta habri bo posibilidad pa por comunica y asina desaroya bo mes. Pues mas idioma bo siña, mas yabi bo tin pa por desaroya bo mes den e mundo di awe. Un persona multilingual tin un capacidad mas grandi di compronde loke ta pasa rond di dje, pasobra e por combina su conocemento di mas cu un idioma cu otro.
Un persona multilingual ta transferi loke el a siña den un idioma pa e otro idiomanan. Esaki ta haci cu un base fuerte den un idioma cu e alumno conoce bon tin su beneficio pa siñamento di otro idioma cu e alumno tin mas dificultad cu ne. Asina por ehempel un bon dominio di Papiamento, cu ta un idioma cu e alumno ta scucha cu mas frecuencia, ta un condicion pa un bon dominio di Hulandes, Ingles y Spaño, cu ta idiomanan menos conoci pa mayoria di muchanan na Aruba.
Calidad den enseñansa multilingual ta contribui na logra futuro sostenibel paso:
– e ta facilita participacion y accion den sociedad
– e ta duna acceso na conocemento y expresion cultural nobo
– e ta aporta na forma ciudadanonan di mundo.
Ban duna e balor y respet mereci na nos bunita idioma materno, Papiamento. Di e forma aki nos por facilita multilingualismo y enrikese e nivel di enseñansa na Aruba, pa asina haci e futuro di nos muchanan mas briyante.
Info / Contact
Pa mas informacion por busca den e alfabet menu riba homapage: [P] Papiamento of [P] Proyecto Scol Multilingual por tuma contacto cu Departamento di Enseñansa Aruba (DEA).Scroll To Top


text:
Sr. Etienne Ys posibel testigu
Sr. Etienne Ys posibel testigu
Ta posibel ku sr. Etienne Ys ta figurá entre testigunan ku por keda yamá pa testiguá den e kaso hudisial di Presidente Direktor di Banko Sentral.
Den pasado, sr. Tromp tabata tin un bon relashon ku Ansary mientras ku sr. Ys tabata man drechi di Ansary. A surgi un situashon di konflikto entre e tres personanan aki, mientras ku e puesto pa Presidente Komisario di e proksimo Hunta di Komisario di Banko Sentral a keda proponé na sr. Ys. E echo ku tin konfliktonan di interes presente den e kaso aki, tin un gran posibilidat ku sr. Etienne Ys por keda presentá komo testigu den e kaso hudisial di sr. Emsley Tromp ku ta andando.


text:
Minister di Tráfiko, Transporte i Planifikashon Urbano señora Zita Jesus-Leito a reuní ku direktiva di Asosashon Tráfiko ...
Minister Zita Jesus Leito huntu ku Servisio pa Planifikashon Urbano (ROP) ta anunsiá e siguiente fecha pa por bin tuma pèrm...
Kon e bario di nos soño ta? Kiko ta kosnan ku nos barionan tin mester? Ban papia tokante e barionan ku nos tin mester...
E Justitieel Vierpartijen Overleg (JVO) ku ta tuma lugá dos bes pa aña entre Ministernan di Hustisia di e kuater paisnan: K...
Ora e oido haña daño, e no ta drecha mas. P’esei ta mas ku klaro, mihó prevení ku lamentá!...
RÒNT DI E STÈNT MESTER TIN E POSIBILIDAT PA TUR HENDE POR HUI I SKAPA NAN MES DEN KASO DI EMERGENSIA....


text:
Awe nochi den kareda di 7:55 pm a tuma luga un aksidente di trafiko entre 4 vehikulo.
Esaki a sosode net pabou di aeropuerto flamingo na altura di donkey beach.
1 pikup a bai dal den un auto di famia i e tire dilanti a kita bai for di e pikup esaki a pone ku e shofur a perde kontrol kore den skual baha kaminda bai dal den dos otro vehikulo ku tabata stashona kantu di kaminda na altura di donkey beach.
E impakto tabata fuerte i danjo material konsiderabel.
Polis i ambulance a yega mesora.
1 dama a resulta herida den e aksidente i a wordu transporta ku ambulance pa hospital su situashon ta stabiel.
E kaya na altura di donkey beach pa bai belnem, kaminda e aksidente a tuma lugar a keda sera sigur pa mas ku 1 ora pa hasi investigashon riba e kousa eksakto di kon e aksidente a tuma lugar.
A hasi un blaastest ku e shofur di e pikup pero e ta ok i e no tabata bou di influensha di alkohol.
Velosidat haltu a hunga un rol sigur pa ku e aksidente aki.
FUENTE: LIVE 99 FM.


text:
Dutch Caribbean Nature Alliance (DCNA) su promé Big Live Nature Quiz resientemente a marka e start di un manera plasentero, nobo i kreativo pa embolbí i gara atenshon di hóbennan pa medio di siñamentu via internèt tokante naturalesa den Hulanda Karibense. Siman pasá, 24 tim di 1-4 hóben di 11-14 aña di edat di Aruba, Boneiru, Kòrsou, Saba, Sint Maarten i Statia a kompetí ku otro den un live kues online. Despues di hopi tanda di pregunta tokante naturalesa, den un kues kandente ku suspenso un tim na Saba a gana. E di dos lugá a bai pa Sint Maarten i di tres lugá pa Boneiru.
Dutch Caribbean Nature Alliance (DCNA), un ret di kontakto regional di áreanan protehá, ku a lanta pa asistí e Organisashonnan pa Maneho di Áreanan protehá na e seis islanan, ta sostené entre otro programanan di edukashon di naturalesa. DCNA su Evento anual di Interkambio di Junior Ranger, pa trese hóbennan di e seis islanan di Hulanda Karibense huntu riba un isla pa siña di naturalesa di otro, desafortunadamente a keda kanselá e aña akí pa motibu di e krísis di corona. Sinembargo, pa kontrarestá e sirkunstansianan di e aña akí ku positivismo, a krea e Big Live Nature Quiz pa por hisa e sosten na e empleadonan di edukashon di naturalesa i tambe pa tene e hóbennan den un situashon safe na nan respektivo islanan.
E kues live i interaktivo tabatin preguntanan tokante tópikonan manera Flora i Founa, Ekosistema, Adaptashon na Klima i Durabilidat i preguntanan tokante e Parke Nashonalnan di Hulanda Karibense ku ta manehá pa STINAPA na Boneiru, CARMABI na Kòrsou, Fundacion Parke Nacional Aruba, Saba Conservation Foundation (SCF), STENAPA na Statia i Nature Foundation Sint Maarten (NFSXM).
“Nos ta hopi orguyoso di e muchanan ku a partisipá. Tabata tremendo pa mira e hóbennan entusiasmá di rònt di Hulanda Karibense, pero mas importante ainda esaki tabata un gran oportunidat di siñamentu, pa por a siña di e otro islanan i nan naturalesa. Nos ta ansioso pa hasi e evento akí di nobo den futuro!” Tineke van Bussel & Dahlia Hassell, kendenan tabata e organisadónan di DCNA su Big Live Nature Quiz a deklará
Na Boneiru hóbennan di Jong Bonaire i Junior Rangernan di Stinapa a bini huntu na Jong Bonaire. SCF i Saba Nature Education a organisá huntu un evento na Long Haul. Na Sint Maarten NFSXM tambe a trese nan Junior Rangernan huntu. Na Statia STENAPA tabatin hóbennan di Golden Rock Roman Catholic School i Bethel Methodist School huntu. Fuera di e gruponan akí, tabatin tambe hóbennan ku a partisipá for di nan kas. Nos ta hopi agradesido na tur embolbí ku a duna e hóbennan oportunidat pa partisipá.
Un Kaluroso Pabien ta bai pa e Timnan Ganadó! E tim ganadó di Saba pronto lo bai hasi un paseo di snòrkel i sambuyá i e otronan lo risibí un T-shirt ku e logo. DCNA tin komo meta pa bai hasi esaki un evento di kada aña, ku e probabilidat ku e ta bira un aktividat pa adulto tambe. Pues si bo a pèrdè e oportunidat akí, tene e kanalnan di medionan sosial di DCNA na bista i nos ta kontentu di mira bo e siguiente biaha!


text:
Hòmber ta kore bai despues di aksidente
Den oranan di anochi riba djabièrnè 30 aprel, a detené un hòmber di inisial N.J.M.V. di 29 aña, na altura di Kaya Prenses Marie en konekshon ku e duna oido na òrdu di polis. E sospechoso tabata enbolbí den un aksidente despues di kua ela purba kore bai.
Robo
Alrededor di 11.30 or di anochi riba djaweps 29 di aprel sentral di polis a risibí notifikashon tokante un robo ku a tuma lugá riba Bulevar E.E.G. na altura di entrada diun akomodashon turístiko. Kuater mucha hòmber a roba un dama i un hòmber di un tas. E malechornan, ku tabatin tapaboka bistí, tabata kore riba baiskel i a hui bai den direkshon di Playa ku e botin. Ta investigando e kaso.
Detenshonnan
Den oranan di anochi riba djabièrnè 30 di aprel, a hasi tres detenshon. Alrededor di 9.50 or di anochi
a detené un hòmber di inisial R.P.S. di 36 aña en konekshon ku maltrato di doño di un snek situá na Kaya Korona. Alrededor i 10 or di anochi a detené un hòmber di inisial F.D.d.P. di 52 aña di edat en konekshon ku violensia doméstiko. Ta investigando e kasonan.
A topa kurpa sin bida den kura
Riba djaweps 29 di aprel sentral di polis a risibí notifikashon ku tabatin un hòmber ku no tabata duna señal di bida den un kura di un kas benta abou. Despues di investigashon di polis i dòkter a konkluí ku ta trata di un morto natural. Ta trata di e hòmber di inisial M.C.N. di 83 aña di edat.
A hòrta dos baiskel
Riba djaweps 29 aprel a drenta keho di ladronisia di dos baiskel. Ta trata di un baiskel shinishi di marka Giant , modèl Boulder i un baiskel blou skur i plata, di marka Trek. E baiskel nan tabata na lòk riba pòrch di un kas situá na Kaya Nikiboko Sùit. Deskonosínan a bai ku nan entre 12 or i 6 or di mardugá. E kaso ta bou di investigashon.
Aksidente entre tres outo
Alrededor di 8.45 or riba djaweps 29 di aprel un aksidente entre tres outo a tuma lugá riba Kaya Korona. Shofùr di un outo a pèrdè kontrol riba su stür i abai dal den un outo despues di kua ela bai dal den un otro outo.
Komportashon peligroso den tráfiko ta kondusí na detenshon
Den oranan di mèrdia riba djárason 28 di aprel a detené un hòmber di inisial R.D.N. di 20 aña en konekshon ku entre otro resistensia kontra polis, pa no duna oido na òrdu di polis, pa okashoná peliger riba karetera, pa no duna señal di stòpòf direkshon, pa surpasá e límite di velosidat, pa kore sin hèlm, sin reibeweis i sin plachi di number.


text: Bonaire tin un aña di mei den gara di Covid i mirando e medidanan ku tin i ta bai tin kontra libertat di hende ta parse ku demokrasia a bira un “Pandemiakrasia”. Ta Covid 19 ta manehá Bonaire i no esnan konserní.Unda diputado di salubridat ta. Pa sali for di Bonaire tin ku hasi tèsti bo por buska un QR-kode. Por tende kaba, no di diputado,ku mester bakuná mas ku dos biaha. E punto ta ku lo a bakuná 85% di e poblashon promé ku temporada di orkan kuminsá.i Bonaire ta protehé. Keda bisa bai bakuná no ta e solushon i pió ainda si lider polítiko di MPB, ku no ta e frakshon mas grandi den konseho Insular, ta hasi e pregunta si mester bini ku toke de keda pa esnan ku no ta bakuná. E pregunta aki ta bai kontra integridat, libertati privasidat di hende i ta peligroso. Den nos komunidat chikitu no ta difísil pa sa ken no a bakuná. No ta investigá pa sa e menasa di e vírùs pa personanan ku no ke ni ta bai bakuná, pero ta bai buska pa sa ki nashonalidat nan tin, den kua bario nan ta biba, ki religion nan tin, ki nan edat ta, unda nan ta traha, nan ta soltero òf nan ta forma un famia, ki ta nan orientashon polítiko, ki nan orientashon seksual ta. Di e manera aki bo ta stèmpel hende i ta diskriminá ku e konsekuensia; divishon den komunidat entre Nos i Nan. Henter e sistema di informashon i komunikashon no ta duna resultado pero ken ta responsabel? Konseho Insular, hefe di protokòl, e diputado, gezaghèber òf e hefe di salubridat públiko.Lider di MPB a bini ku e idea pa frena libertat di ekspreshon pa no kritiká su Konseho Ehekutivo. Otro idea fantasma; pone kámara pa kontrolá ken ta shusha Bonaire.E pregunta na Elvis, ki dia esnan ku tin dies aña ta warda tereno ta bini na remarke i ki dia bo Kolegio Ehekutivo ta regla traspaso di kunukunan.Unda e kos nobo a keda?Riba ken ta warda?